Nyeste Skilderie af Kiøbenhavn, 1829-07-25
Jndenlandske Efterretninger. Alle store Stæder i Europa have længe havt to Klasser af Boghandlere. Den ene bestaaende af saadanne Mænd, der deels som Forlæggere af nye Skrifter paa egen Regning, deels som Kommissionærer for enhver anden Forlægger, befordre Handels Omsætningen i det Store og i det Smaa af Literaturens forskjellige nye Frembringelser. Naar de ikke ængstligen beregne at ville have en vis Fordeel af ethvert Forlags Foretagende, naar de ere Skribenternes Venner, ærligen ville lade dem tilflyde passende anstændigt Honorar for deres Aands Virksomhed, ikke ville benytte den Forlegenhed, Forfatterne ofte kunne være stedte i, til at faae dem bragte i et tjenende Forhold, da blive saadanne Boghandlere mærkelige Mænd i Literaturens Historie, da vinde de hæderligt Minde i deres Lands Krønike, da omstraales deres Navn med varig Erkjendtligheds Glands, som hos os en Søren Gyldendals. Den anden Klasse kaldes Antiqvarer, og deres Handel skeer med ældre brugte Bøger. De kjøbe hele Bogsamlinger, de holde paa Bogauktioner Bøger i fortjent Priis, de afværge mangt et Værks Overgang til Maculatur=Hobe, og hos dem kunne ældre tildeels sjeldne Værker i de forskjellige Videnskabsfag ofte strax erholdes, eller snart forskaffes efter de søgende Videnskabsmænds eller Bogsamleres Ønsker, ofte kunde og hos dem findes et eller andet Værk, som i lang Tid forgjeves var søgt, ligesom Værker, der ved Udlaan vare blevne ucomplette, ofte her kunde søges completterede, da Antiqvarerne ikke undlade ogsaa at have en Afdeling i deres Samlinger af enkelte Dele af Værker for saadan Søgning. Andre Stæders Antiqvarer udgive ogsaa af og til trykte Cataloger og Tillæg, og de Antiqvarer, der sætte en Pligt og en Ære i at vise enhver, der søger dem, enten for at kjøbe eller sælge, skambyde ikke for hvad de kjøbe, og have bestemte Priser paa hvad de sælge. Saadanne Antiqvarer har Kjøbenhavn hidtil savnet; thi de forskjellige, som befatte sig med Kjøb og Salg af gamle Bøger, især Skolebøger, svare ikke til det Begreb om Antiqvarisk Boghandling, som forbindes dermed i andre store Stæder efter hin korte Udvikling af deres Forretninger. Den minenteste Antiqvar, der bør være Mønster for dem, der betræde denne Bane, var Englændernes Lackington. Nu har Hr. J. Riise, hæderligen bekjendt af forskjellige literære Arbeider, bekjendtgjort, at han efter flere Venners Opfordring, og understøttet af deres Raad, har gjort Forsøg paa at indrette en saadan Boghandling. Efter længere TidsForløb tør han endeligen smigre sig med nu at være i Besiddelse af en saadan Samling af alle Slags ældre og sjeldne Værker i forskjellige Videnskabs=Fag, saa at enhver Bogsamler dog i det ringeste vil forefinde et eller andet Værk, som han maaskee ellers i lang Tid vilde komme til at søge forgjeves. Alt sælges til bestemte Priser mod contant Betaling i rede Sølv. Ligesom han modtager hele Samlinger eller enkelte Værker i Kommission, saaledes kjøber han ogsaa alle Slags ældre og nyere Bøger, samt alle brugelige Skolebøger til billigste Priser. J Forbindelse med den antiqvariske Boghandel staaer tillige en Handel med alle saavel af ham selv som andre forlagte nye Bøger. Han boer store Fiolstræde Nr. 180.